Diari Oficial de la Generalitat Valenciana


Sumari del DOGV 5887, del 06-11-2008 (2008/12430)

Informació pública de l'aprovació del pla de participació pública de l'estudi d'integració paisatgística i l'estudi d'impacte ambiental per a les plantes de formigó i aglomerat asfàltic en el polígon 1, parcel·les 1, 205, 206 i 207 de la partida els Masets.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12432


Data del document
:   28-10-2008

Organisme emissor
:   Ajuntament de Castalla

Tipus de document
:   Informació Pública

Descriptors 

:   * Castalla
    * pla d'urbanisme
    * administració local

Informació pública de l'aprovació del pla de participació pública de l'estudi d'integració paisatgística i l'estudi d'impacte ambiental per a les plantes de formigó i aglomerat asfàltic en el polígon 1, parcel·les 1, 205, 206 i 207 de la partida els Masets. [2008/12727]  
En data de registre d'entrada 31 de juliol de 2008 (núm. 6778), la mercantil Dopema, SL, ha presentat la documentació relativa a la declaració d'interés comunitari que integra un estudi d'integració paisatgística i un estudi d'impacte ambiental per a plantes de formigó i aglomerat asfàltic en el polígon 1, parcel·les 1, 205, 206 i 207 de la partida els Masets, expedient AC-030 08.  
En compliment del que estableix la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient i el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, s'ha resolt aprovar el pla de participació pública inclòs en l'estudi d'integració paisatgística i iniciar el tràmit de participació ciutadana i d'informació pública en relació amb els documents assenyalats mitjançant l'Acord de la Junta de Govern Local de data 27 d'octubre de 2008, a fi que els interessats puguen efectuar les observacions i comunicar les seues opinions a través del Registre d'Entrada de la corporació durant un termini de 20 dies comptadors des de la publicació del present anunci en el Butlletí Oficial de la Província d'Alacant.  
En concret, l'esmentat Acord de la Junta de Govern Local, de data 27 d'octubre de 2008, assenyala el següent:  
«Primer. Aprovar el pla de participació pública de l'estudi d'integració paisatgística per a plantes de formigó i aglomerat asfàltic en polígon 1, parcel·les 1, 205, 206 i 207, integrant de la declaració d'interés comunitari presentat per la mercantil Dopema, SL.   
Segon. Concedir tràmit de participació ciutadana i informació pública durant un termini de 20 dies, en relació amb l'estudi d'integració paisatgística esmentat, per mitjà de la inserció del pertinent edicte en el Butlletí Oficial de la Província d'Alacant, en el Diari Oficial de la Comunitat Valenciana i al tauler d'edictes de la corporació, durant els quals els interessats podran realitzar observacions, comunicacions i opinions a través del Registre d'Entrada.  
Tercer. Assenyalar als interessats que l'estudi d'integració paisatgística pot ser consultat a les dependències de l'Ajuntament en horari de 09.00 a 14.00 hores i que se'n pot accedir al contingut a través de la pàgina web habilitada per la mercantil sol·licitant , la qual conté tota la documentació referida a l'esmentat expedient, així com el qüestionari preparat a estos efectes. La mercantil donarà resposta a qualsevol informació en la direcció següent: carrer Pintor Lorenzo Casanova, número 56, 1r-C d'Alacant. Telèfon de contacte per a cita prèvia 169 239 926. Així mateix, des de la pàgina web de l'Ajuntament de Castalla, , es podrà accedir a esta informació mitjançant un enllaç en la pàgina principal que redirigeix els interessats a la pàgina habilitada per la mercantil sol·licitant.  
Quart. Notificar el present acord als titulars cadastrals afectats per l'actuació pretesa i adjuntar-los la circular presentada per Dopema, SL, com també el model de qüestionari del pla de participació pública perquè, si ho estimen pertinent, puguen formular contestació i manifestar les seues opinions, a través del Registre d'Entrada, en un termini de 20 dies a partir de la recepció de la notificació.   
Quint. Notificar el present acord al sol·licitant.»  
Així mateix, la present publicació serveix com a notificació a aquells interessats en el procediment que siguen desconeguts, s'ignore el lloc de la notificació o bé, intentada esta no es puga practicar; tot això de conformitat amb el que disposa l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
Cosa que es fa pública per a general coneixement.  
Castalla, 28 d'octubre de 2008.- L'alcalde president: José Luis Prats Hernández.